[pic] | EUROOPAN YHTEISÖJEN KOMISSIO |

Bryssel 6.5.2008

KOM(2008) 240 lopullinen

2008/0091 (CNS)

Ehdotus:

NEUVOSTON ASETUS

Skotlannin länsipuolisen sillikannan ja mainittua kalakantaa hyödyntävien kalastusten monivuotisesta suunnitelmasta

(komission esittämä)

PERUSTELUT

1) EHDOTUKSEN TAUSTA |

110 | Ehdotuksen perustelut ja tavoitteet Tämän ehdotuksen tavoitteena on laatia Skotlannin länsipuolisen sillikannan ja mainittua kalakantaa hyödyntävien kalastusten monivuotinen suunnitelma sen varmistamiseksi, että kannan hyödyntäminen vastaa tavoitetta runsaasta tuotosta ja kestävistä taloudellisista, ympäristöllisistä ja sosiaalisista olosuhteisista. Kansainvälisen merentutkimusneuvoston (ICES) lausuntoon perustuvasta tieteellis-teknis-taloudellisen kalastuskomitean (STECF) tieteellisestä lausunnosta on käynyt ilmi, että tuotto on runsas ja kestävä, kun kantaa hoidetaan niin, että kalastuskuolevuuden tasona säilyy vuosittain 0,25, jos kannan koko on yli 75 000 tonnia, ja 0,2, jos kannan koko on alle 75 000 tonnia mutta yli 50 000 tonnia. |

120 | Yleinen tausta Yhteisen kalastuspolitiikan vuoden 2002 uudistuksen yhteydessä komissio ja neuvosto sopivat, että ne ottavat vähitellen käyttöön monivuotiset suunnitelmat ja elvytyssuunnitelmat, jotka koskevat yhteisön kannalta kiinnostavia kalavaroja. Valmiina ovat jo suunnitelmat, jotka koskevat useimpia yhteisön vesien turskakantoja, kahta kummeliturskakantaa, kahta Nephrops-kantaa ja kahta merianturakantaa. Pohjanmeren punakampela- ja merianturakantoja koskeva lisäsuunnitelma on myös hyväksytty. Vuonna 2002 jäsenvaltiot myös allekirjoittivat kestävän kehityksen huippukokouksen täytäntöönpanosuunnitelman (Johannesburg). Kyseiseen täytäntöönpanosuunnitelmaan sisältyy sitoumus hyödyntää kalastuksia kestävän enimmäistuoton mukaisesti. Yhteisön kannalta kiinnostavin sillikanta on Pohjanmeren silli. Kyseisestä kannasta on tehty monivuotinen hoitojärjestely yhdessä Norjan kanssa vuodesta 1997 lähtien. Tulokset ovat olleet yleensä ottaen tyydyttäviä, ja on aiheellista laatia samanlainen monivuotinen suunnitelma Skotlannin länsipuolisen sillikannan hyödyntämiseksi. Tälle on saatu hyväksyntä joulukuussa 2005 annetussa neuvoston julistuksessa, jossa komissiota kehotetaan esittämään ehdotus monivuotisesta hoitosuunnitelmasta, joka koskee sillikantaa EY:n ja kansainvälisillä vesillä alueilla V b ja VI b ja alueen VI a pohjoisosassa eli Skotlannin länsipuolisella alueella. |

130 | Voimassa olevat aiemmat säännökset Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa neuvoston asetuksessa (EY) N:o 2371/2002 vahvistetaan kalavarojen kestävän hyödyntämisen yleiskehys ja määritetään tilanteet, joissa neuvosto hyväksyy hoitosuunnitelmat ja elvytyssuunnitelmat. |

140 | Johdonmukaisuus suhteessa unionin muuhun politiikkaan ja muihin tavoitteisiin Ehdotuksen pyrkimys kestävään kehitykseen on yhdenmukainen yhteisön ympäristöpolitiikan ja erityisesti sen luontotyyppien suojelua ja luonnonvarojen säilyttämistä koskevien osien kanssa. |

2) KUULEMISET JA VAIKUTUSTEN ARVIOINTI |

211 | Intressitahojen kuuleminen Kuulemismenettely, tärkeimmät kohderyhmät ja yleiskuvaus vastaajista Ehdotus perustuu lukuisiin neuvotteluihin, joita on käyty jäsenvaltioiden sekä pelagisten lajien alueellisessa neuvoa-antavassa toimikunnassa toimivien sidosryhmien edustajien kanssa. Komissio laati epävirallisen asiakirjan, jossa määritellään monivuotiseen suunnitelmaan sisällytettävät Skotlannin länsipuolisen sillinkalastuksen hallinnointiin liittyvät keskeiset tekijät. Asiakirja esiteltiin pelagisten lajien alueelliselle neuvoa-antavalle toimikunnalle 20. kesäkuuta 2006. |

212 | Tiivistelmä vastauksista ja siitä, miten ne on otettu huomioon |

221 | Asiantuntijatiedon käyttö Lähteenä olleet tieteenalat ja asiantuntemuksen alat ICES:a ja STECF:a pyydettiin mahdollisuuksien mukaan antamaan tieteelliset lausunnot kalastuksen pitkän aikavälin hoidosta. ICES:lta saatiin lokakuussa 2005 tällainen lausunto, johon STECF yhtyi marraskuussa 2005. Lausunto koski Skotlannin länsipuolisen sillin pitkän aikavälin hoitoa ja pyyntisääntöjä. Ehdotus perustuu saatuihin lausuntoihin. |

2249 | Tiivistelmä saaduista ja huomioon otetuista asiantuntijalausunnoista Kannan tilaa vuonna 2007 koskevasta lausunnosta käy ilmi, että kanta on hieman ylihyödynnetty kestävään enimmäistuottoon verrattuna. Tieteelliset laitokset ovat suosittaneet pyyntisääntöä, jossa vahvistetaan kyseisen kannan TACien vahvistamiseksi menetelmä, joka perustuu runsaaseen tuottoon ja kestävään hyödyntämiseen. Asianomaisia sidosryhmiä edustava taho eli pelagisten lajien alueellinen neuvoa-antava toimikunta on antanut virallisen lausunnon, jossa todetaan, että monivuotinen suunnitelma olisi hyväksyttävä edellyttäen, että tietyt tekniset seikat otetaan huomioon. |

225 |

226 | Asiantuntijalausuntojen julkaiseminen ICES:n ja STECF:n lausunnot ovat julkisesti saatavilla molempien omilla verkkosivustoilla (www.ices.dk ja fishnet.jrc.it/web/stecf ). |

230 | Vaikutusten arviointi Jos ehdotetut toimenpiteet toteutetaan, ne johtaisivat kyseisen kannan vakaampiin suurimpiin sallittuihin saaliisiin (TACit) ja mahdollistaisivat paremman ennakkosuunnittelun asianomaisilla kalastusaloilla. Monivuotisen suunnitelman toteuttaminen ei merkitse nykytasoihin verrattuna huomattavia muutoksia kalastuskuolevuuteen eikä vuotuisiin saaliisiin. |

3) EHDOTUKSEEN LIITTYVÄT OIKEUDELLISET NÄKÖKOHDAT |

310 | Oikeusperusta Monivuotinen hoitosuunnitelma sisältää määräyksiä toimista, joita on toteutettava, jos kanta pienenee alle 75 000 tonnin. Monivuotisen suunnitelman on tarkoituksenmukaista perustua suoraan perustamissopimuksen 37 artiklaan neuvoston asetuksen (EY) N:o 2371/2002 6 artiklan sijasta. Yhteisen kalastuspolitiikan laajemmat tavoitteet määritellään yhteisestä kalastuspolitiikasta annetun asetuksen 2 artiklassa, ja niihin kuuluu sellainen elollisten vesiluonnonvarojen hyödyntäminen, joka luo talouden, ympäristön ja sosiaalisten tekijöiden osalta kestävät olosuhteet. |

329 | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. |

Suhteellisuusperiaate Ehdotus on suhteellisuusperiaatteen mukainen seuraavista syistä: |

331 | Skotlannin länsipuolista sillikantaa hyödyntävät useat jäsenvaltiot, joilla on perinteisiä kalastusoikeuksia. Kyseisten jäsenvaltioiden yksin toteuttamat toimet eivät riitä varmistamaan, että sillikantaa hyödynnetään yhteisen kalastuspolitiikan tavoitteiden mukaisesti. Tämän vuoksi yhteisön tason toimet ovat välttämättömiä. Skotlannin länsipuolista sillinkalastusta on tähän asti hoidettu suurimmilla sallituilla saaliilla, joiden tukena on ollut teknisiä toimenpiteitä. Tieteellisten laitosten antamasta lausunnosta, jota tukee sidosryhmien lausunto, käy ilmi, että kantaa pystytään hoitamaan paremmin, jos suurimmat sallitut saaliit vahvistetaan monivuotisen suunnitelman yhteydessä. |

4) TALOUSARVIOVAIKUTUKSET |

409 | Ehdotuksella ei ole vaikutuksia yhteisön talousarvioon. |

5) LISÄTIEDOT |

531 | Uudelleentarkastelu-, tarkistus- tai raukeamislauseke Ehdotus sisältää sekä uudelleentarkastelu- että tarkistuslausekkeen. |

532 |

570 | Ehdotuksen yksityiskohtainen kuvaus Ehdotetut tavoitteena olevat kalastuskuolevuuden tasot perustuvat STECF:n ja ICES:n tieteelliseen lausuntoon ja kuvastavat Skotlannin länsipuolisen alueen nykyistä biologista tilaa. Ehdotus sisältää tarkistuslausekkeen sen varmistamiseksi, että tavoitteena olevia kalastuskuolevuuden tasoja voidaan tarvittaessa muuttaa uuden tieteellisen tiedon ja uusien lausuntojen perusteella. Monivuotista suunnitelmaa on määrä tarkastella uudelleen joka neljäs vuosi hoitojärjestelyjen toimivuuden ja soveltuvuuden varmistamiseksi. |

E-10198 |

2008/0091 (CNS)

Ehdotus:

NEUVOSTON ASETUS

Skotlannin länsipuolisen sillikannan ja mainittua kalakantaa hyödyntävien kalastusten monivuotisesta suunnitelmasta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 37 artiklan,

ottaa huomioon komission ehdotuksen[1],

ottaa huomioon Euroopan parlamentin lausunnon[2],

sekä katsoo seuraavaa:

(1) Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa asetuksessa (EY) N:o 2371/2002[3] säädetään, että kyseisen tavoitteen saavuttamiseksi yhteisö noudattaa ennalta varautumisen periaatetta toteuttamalla toimenpiteitä, jotka on tarkoitettu suojelemaan ja säilyttämään kalavaroja, mahdollistamaan niiden kestävä hyödyntäminen ja saattamaan kalastustoimien vaikutukset meriekosysteemeihin mahdollisimman vähäisiksi.

(2) Kansainvälisen merentutkimusneuvoston (ICES) ja tieteellis-teknis-taloudellisen kalastuskomitean (STECF) hiljattain antamasta tieteellisestä lausunnosta käy ilmi, että Skotlannin länsipuolisten merien sillikanta ( Clupea harengus ) on hieman ylihyödynnetty kestävään enimmäistuottoon verrattuna.

(3) On tarkoituksenmukaista laatia monivuotinen suunnitelma, jonka tavoitteena on varmistaa, että kantaa hyödynnetään kestävän enimmäistuoton mukaisesti ja talouden, ympäristön ja sosiaalisten tekijöiden osalta kestävissä olosuhteissa.

(4) Suunnitelman tavoitteena on ottaa kalastuksenhoidossa asteittain käyttöön ekosysteemiin perustuva lähestymistapa ja edistää taloudellisesti kannattavalla ja kilpailukykyisellä kalastusalalla harjoitettavaa tehokasta kalastustoimintaa, joka tarjoaa kohtuullisen elintason niille, jotka ovat riippuvaisia Skotlannin länsipuolisesta sillinkalastuksesta, ja ottaa huomioon kuluttajien edut.

(5) Tieteellis-teknis-taloudellisen kalastuskomitean (STECF) ja kansainvälisen merentutkimusneuvoston (ICES) tieteellisestä lausunnosta käy ilmi, että jos Skotlannin länsipuolisten merien sillikantaa hyödynnetään siten, että kalastuskuolevuus on 0,25, kun kannan koko on yli 75 000 tonnia, ja 0,2, kun kannan koko on alle 75 000 tonnia mutta yli 50 000 tonnia, hyödyntäminen on kestävää ja antaa kohtuullisen runsaan tuoton.

(6) Tämä lausunto olisi pantava täytäntöön ottamalla käyttöön tarkoituksenmukainen menetelmä suurimpien sallittujen saaliiden (TACien) vahvistamiseksi Skotlannin länsipuoliselle sillikannalle tasolla, jolla saavutetaan tarkoituksenmukainen pitkän aikavälin kalastuskuolevuus suhteessa kalakannan kokoon.

(7) Kalastusmahdollisuuksien vakauden varmistamiseksi on aiheellista rajoittaa TACien vaihtelua vuodesta toiseen, kun kannan koko on yli 75 000 tonnia.

(8) Erityiskalastuslupia koskevista yleisistä säännöistä 27 päivänä kesäkuuta 1994 annetun neuvoston asetuksen (EY) N:o 1627/94[4], yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93[5] ja jäsenvaltioiden kalansaalistietojen kirjaamista koskevista yksityiskohtaisista säännöistä 22 päivänä syyskuuta 1983 annetun komission asetuksen (ETY) N:o 2807/83[6] säännösten lisäksi tarvitaan valvontatoimenpiteitä, jotta tässä asetuksessa säädettyjen toimenpiteiden noudattaminen varmistetaan.

(9) Monivuotista suunnitelmaa olisi pidettävä asetuksen (EY) N:o 2371/2002 6 artiklan mukaisena hoitosuunnitelmana,

ON ANTANUT TÄMÄN ASETUKSEN:

I LUKU KOHDE JA MÄÄRITELMÄT

1 artikla

Kohde

Tässä asetuksessa vahvistetaan monivuotinen suunnitelma kansainvälisillä ja yhteisön vesillä ICES-alueilla V b ja VI b ja sillä osaa ICES-aluetta VI a, joka sijaitsee 7º läntistä pituutta olevan pituuspiirin länsipuolella ja 55º pohjoista leveyttä olevan leveyspiirin pohjoispuolella tai 7º läntistä pituutta olevan pituuspiirin itäpuolella ja 56º pohjoista leveyttä olevan leveyspiirin pohjoispuolella, Clydea lukuun ottamatta, jäljempänä kokonaisuudessaan ’Skotlannin länsipuolinen alue’, elävää Skotlannin länsipuolista sillikantaa ( Clupea harengus ) hyödyntäviä kalastuksia varten.

2 artikla

Määritelmät

1. Tässä asetuksessa sovelletaan asetuksen (EY) N:o 2371/2002 3 artiklassa vahvistettuja määritelmiä.

2. Lisäksi sovelletaan seuraavia määritelmiä:

a) Kansainvälisen merentutkimusneuvoston ICES:n alueet sellaisina kuin ne määritellään Koillis-Atlantilla kalastavien jäsenvaltioiden saaliiden määrää koskevien tilastotietojen toimittamisesta 17 päivänä joulukuuta 1991 annetussa asetuksessa (ETY) N:o 3880/91[7];

b) ’suurimmat sallitut saaliit’ (TAC) tarkoittaa määrää, joka voidaan pyytää ja purkaa kustakin kannasta kunakin vuonna;

c) ’VMS-järjestelmillä’ tarkoitetaan alusten satelliittiseurantajärjestelmää koskevista yksityiskohtaisista säännöistä annetun komission asetuksen (EY) N:o 2244/2003[8] mukaisesti toimivia alusten satelliittiseurantajärjestelmiä.

II LUKUTARKOITUS JA TAVOITTEET

3 artikla

Tarkoitus ja tavoitteet

1. Monivuotisella suunnitelmalla varmistetaan Skotlannin länsipuolisen alueen sillikannan hyödyntäminen kestävän enimmäistuoton mukaisesti.

2. Edellä 1 kohdassa tarkoitettuun tavoitteeseen päästään:

a) säilyttämällä kalastuskuolevuuden tasona vuosittain 0,25 tarkoituksenmukaisissa ikäryhmissä, kun kutevan kannan koko on yli 75 000 tonnia;

b) säilyttämällä kalastuskuolevuuden tasona vuosittain enintään 0,2 tarkoituksenmukaisissa ikäryhmissä, kun kutevan kannan koko on alle 75 000 tonnia mutta yli 50 000 tonnia;

c) säätämällä kalastuksen lopettamisesta, jos kutevan kannan koko laskee alle 50 000 tonnin.

3. Edellä 1 kohdassa määritelty tavoite on saavutettava niin, että TACit vaihtelevat enintään 15 prosenttia vuosittain, kun kutevan kannan koko on yli 75 000 tonnia.

III LUKUSUURIMMAT SALLITUT SAALIIT

4 artikla

TACien vahvistaminen

1. Neuvosto päättää vuosittain määräenemmistöllä komission ehdotuksesta Skotlannin länsipuolisen alueen sillikannan seuraavan vuoden TACin.

2. Jos STECF:n lausunnon mukaan kutevan kannan biomassa on yli 75 000 tonnia vuonna, jolle TAC on tarkoitus vahvistaa, TAC on vahvistettava tasolle, joka STECF:n lausunnon mukaan johtaa vuotuiseen kalastuskuolevuuteen tasolla 0,25. Tasoa on tarvittaessa mukautettava 5 artiklan mukaisesti.

3. Jos STECF:n lausunnon mukaan kutevan kannan biomassa on alle 75 000 tonnia mutta yli 50 000 tonnia vuonna, jolle TAC on tarkoitus vahvistaa, TAC on vahvistettava tasolle, joka STECF:n lausunnon mukaan johtaa vuotuiseen kalastuskuolevuuteen tasolla 0,2.

4. Jos STECF:n lausunnon mukaan kutevan kannan biomassa on alle 50 000 tonnia vuonna, jolle TAC on tarkoitus vahvistaa, TAC on vahvistettava 0 tonniin.

5. Tehdessään 2 ja 3 kohdan mukaisia laskelmia STECF olettaa, että kannan kalastuskuolevuuden taso on 0,25 ennen vuotta, jolle TAC on määrä vahvistaa.

5 artikla

Kalastusmahdollisuuksien vakaus

1. Jos 4 artiklan 2 kohdan ensimmäisen virkkeen soveltaminen johtaisi TACiin, joka ylittää edellisen vuoden TACin yli 15 prosentilla, neuvosto hyväksyy TACin, joka on 15 prosenttia suurempi kuin edellisen vuoden TAC.

2. Jos 4 artiklan 2 kohdan ensimmäisen virkkeen soveltaminen johtaisi TACiin, joka alittaa edellisen vuoden TACin yli 15 prosentilla, neuvosto hyväksyy TACin, joka on 15 prosenttia pienempi kuin edellisen vuoden TAC.

6 artikla

Erityiskalastuslupa

1. Skotlannin länsipuolisella alueella silliä kalastavilla aluksilla on oltava asetuksen (EY) N:o 1627/94 7 artiklan mukaisesti annettu erityiskalastuslupa.

2. Kalastusaluksen, jolla ei ole 1 kohdassa tarkoitettua kalastuslupaa, on kiellettyä pyytää tai pitää aluksella silliä, kun alus on kalastusmatkalla, joka kattaa Skotlannin länsipuolisen alueen.

3. Alukset, joille on myönnetty 1 kohdan mukainen erityiskalastuslupa, eivät saa kalastaa Skotlannin länsipuolisen alueen ulkopuolella yhden ja saman kalastusmatkan aikana.

4. Edellä olevaa 3 kohtaa ei sovelleta aluksiin, jotka lähettävät saalisilmoituksensa päivittäin asetuksen (ETY) N:o 2847/93 3 artiklan 7 kohdan mukaiseen lippujäsenvaltion kalastuksen seurantakeskukseen sen tietokantaan lisättäväksi.

5. Kunkin kyseisen jäsenvaltion on laadittava luettelo aluksista, joilla on 1 kohdan mukainen erityislupa, ylläpidettävä luetteloa ja asetettava se komission ja muiden jäsenvaltioiden saataville viralliselle verkkosivustolleen. Ne alukset, joihin sovelletaan 4 kohdan säännöksiä, on osoitettava selkeästi luettelossa.

7 artikla

Ristiintarkastukset

Asetuksen (ETY) N:o 2847/93 19 artiklassa säädettyjen velvoitteiden lisäksi jäsenvaltioiden on tehtävä hallinnollisia ristiintarkastuksia purkamisilmoitusten, kalastusalueiden ja kalastuspäiväkirjaan kirjattujen saaliiden, 6 artiklan 4 kohdan mukaisesti jätettyjen saalisilmoitusten ja VMS-tietojen välillä. Nämä ristiintarkastukset on tallennettava ja annettava pyydettäessä komission käyttöön.

IV LUKUJATKOTOIMET

8 artikla

Kalastuskuolevuuden alhaisimpien tasojen tarkistus

Jos komissio havaitsee STECF:n lausunnon perusteella, että 3 artiklan 2 kohdassa täsmennetyt kalastuskuolevuuden tasot ja asiaan liittyvät kutevan kannan biomassatasot eivät ole tarkoituksenmukaiset 3 artiklan 1 kohdassa täsmennetyn tavoitteen saavuttamiseksi, neuvosto päättää määräenemmistöllä komission ehdotuksesta näiden määrien tarkistamisesta.

9 artikla

Suunnitelman arviointi ja uudelleentarkastelu

1. Komissio pyytää vuosittain STECF:lta ja pelagisten lajien alueelliselta neuvoa-antavalta toimikunnalta lausunnon monivuotisen suunnitelman tavoitteiden saavuttamisesta. Jos lausunto osoittaa, ettei tavoitteisiin olla pääsemässä, neuvosto päättää määräenemmistöllä komission ehdotuksesta täydentävistä ja/tai vaihtoehtoisista toimenpiteistä, joilla varmistetaan tavoitteiden saavuttaminen.

2. Komissio tarkastelee uudelleen monivuotisen suunnitelman toimivuutta ja toimintaa enintään neljän vuoden välein tämän asetuksen hyväksymisestä. Komissio pyytää STECF:lta ja pelagisten lajien alueelliselta neuvoa-antavalta toimikunnalta uudelleentarkastelua koskevan lausunnon. Tarvittaessa neuvosto päättää määräenemmistöllä komission ehdotuksesta monivuotisen suunnitelman tarkoituksenmukaisesta mukauttamisesta.

V LUKULOPPUSÄÄNNÖKSET

10 artikla

Euroopan kalatalousrahasto

Monivuotista suunnitelmaa pidetään asetuksen (EY) N:o 2371/2002 6 artiklan mukaisena ja Euroopan kalatalousrahastosta 27 päivänä heinäkuuta 2006 annetun asetuksen (EY) N:o 1198/2006[9] 21 artiklan a alakohdan iv alakohdassa tarkoitettuna hoitosuunnitelmana.

11 artikla

Voimaantulo

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä .

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

[1] EUVL C […], […], s. […].

[2] EUVL C […], […], s. […].

[3] EYVL L 358, 31.12.2002, s. 59.

[4] EYVL L 171, 6.7.1994, s. 7.

[5] EYVL L 261, 20.10.1993, s. 1, asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).

[6] EYVL L 276, 10.10.1983, s. 1.

[7] EYVL L 365, 31.12.1991, s. 1, asetus sellaisena kuin se on viimeksi muutettuna komission asetuksella (EY) N:o 448/2005.

[8] EUVL L 333, 20.12.2003, s. 17.

[9] EUVL L 223, 15.8.2006, s. 1.